eBoeke | André Beukes (LLM) André Beukes (LLM) International HR and Labour Consultant – Dutch and EU Labour Law
Kliek hier om Afrikaanse eBoeke te koop
Die stille eBoek -rewolusie wat die wêreld aan die gons het is slegs nog 'n ligte briesie in Suid-Afrika! Wie is die wenners en die verloorders in die tegnologiese wildernis wat eBoek -publikasie genoem word? Maak dit regtig saak in watter formaat 'n eBoek gepubliseer word? Blykbaar JA! Vir die pro en anti Kindle brigades. EBoek-tegnologie is nog so nuut dat daar nie gepraat word van vlymskerp- tegnologie nie maar eerder van bloedskerp- tegnologie! Die eBoek omgewing verander amper daagliks en tradisionele uitgewers roep uit: " stop die aarde ek wil afklim!". Tog is dit nodig om die praktiese aspekte van eBoeke te ondersoek voor hare gekloof word oor die verskillende tegnologie wat beskikbaar is.
Daar is verskeie voordele en nadele wat geldig is in die eBoeke vs gedrukte boeke.
Nadele van eBoeke:
Jy kan nie so lekker 'n eBoek deurbaai soos 'n gedrukte boek nie Ek hou hoeka daarvan 'n slapband boek van agteraf deur te kyk. Geen wonder party boeke op die CNA se rakke lyk soms al so afgeleef met sulke – soos ons dit in graad 1 genoem het – "donkieore".
E-lesers werk met batterye Alhoewel e-leser ongelooflike batteryleeftyd het, kan die skerm op die mees ongeleëste tyd doof. Dit was net na middernag, ek het 'n eBoek verslint in die bed en die held het pas deur 'n dakvenster geval en ….. my e-leser se skerm het ewe skielik in vyftig skakering van swart getransformeer.
Die afsterwe van die koffietafelboek Iemand skryf onlangs dat nadat hy die eBoek van 'n sekere skrywer gelees het, hy die gedrukte weergawe gekoop het omdat dit mooi op sy boekrak sal lyk. Ek lees Dana Snyman kyk altyd na iemand se boekrak om te bepaal wat se tipe mens hy is- ek sal maar my e-leser vir hom aanbied vir inspeksie die dag as hy kom koffie drink.
Die einde van die tweedehandse sagteband- boekwinkel Die verkoop van tweedehandse sagtebandboeke is 'n belangrike inkomstebron vir goeiedoel organisasies.
Kopieregskending Kopieregbeheer bly 'n kontroversiële onderwerp in die digitale wêreld. Kopieerbeskerming (drm) is duur, ongewild by gebruikers en nie 100% veilig nie.
eBoeke kan nie deur jou gunsteling outeur geteken word nie Deon Meyer kan nie my kopie van 13 uur teken nie.
Dit maak finansiële sin vir selfpubliseer skrywers om van die eBoek formaat gebruik te maak.
Meer oor selfpublikasie.
eBoeke het vinnig die voel-voel begin fase verby gesteek en vandag verkies miljoene lesers eBoeke bo die gedrukte boek. Stap net in Europa en Amerika deur enige aankomssaal of koffiewinkel en sien hoe lesers die nuutste topverkoper roman, tydskrif of self strokiesprente geniet op hul eLeser, Android-toestel, Ipad of slimfoon. As lesers gevra word hoekom hulle digitale teks verkies word die volgende redes opgenoem: bekostigbaarheid, gerief, die draagbaarheid van die e-lees-toestelle en toeganklikheid tot miljoene eBoeke met die druk van 'n knoppie. – eBoek dossier 2
Afbeelding:The Guardian Google
Share this:GoogleFacebookTwitterLinkedInLike this:Like Loading...	2 comments	ep van der walt says:	July 8, 2015 at 6:38 pm	Info oor publisering, koste, prosedures, tydsverloop end
Reply	André Beukes says:	July 9, 2015 at 9:39 am	Hiermee 'n skakel met meer inligting: https://myafrikaans1.uservoice.com/knowledgebase/articles/597633-selfuitgee